Oravaisten vaakuna

Oravaisten kunnanvaakuna oli Oravaisten kunnan virallinen tunnus, ja se on saanut aiheensa paikkakunnan historiasta. Vaakunan väkivasara viittaa vuonna 1703 perustettuun Kimon ruukkiin ja 1736 rakennettuun Oravaisten masuuniin. Kranaatit symbolisoivat Oravaisten taistelua, joka käytiin 14. syyskuuta 1808.

Vaakunan on suunnitellut Gustaf von Numers, ja se vahvistettiin käyttöön 14. syyskuuta 1954. Vaakunan selitys on ”sinisessä kentässä palkeittain asetettu hopeinen väkivasara, saatteena sen kummallakin puolella hopeinen, kultaliekkinen kranaatti”.

Vaakuna jäi epäviralliseksi kotiseutuvaakunaksi 2011, kun Oravaisten kunta yhdistyi Vöyri-Maksamaan kunnan kanssa Vöyrin kunnaksi.

 Lähteet 



Luokka:Suomen entisten kuntien vaakunat
Luokka:Gustaf von Numersin suunnittelemat kunnanvaakunat
Luokka:Oravainen